മർമ്മകല

മർമ കല (തമിഴ്: வர்மக்கலை) തമിഴ്നാട്ടിൽ ഉദ്ഭവിച്ച ഒരു ആയോധനകലയും ചികിത്സാരീതിയുമാണ്.  മർമ അടി, കുട്ടു വാരിസൈ Stevens, B; From Lee to Li, HarperCollins 2009 ISBN 9780007347414 സിലമ്പം മുതലായ തമിഴ് ആയോധനമുറകളിൽ ഇത് പ്രയോഗിക്കപ്പെടുന്നുണ്ടത്രേ. കേരളത്തിൽ കളരി അഭ്യാസത്തിനൊപ്പം മർമ്മങ്ങളെപ്പറ്റിയും പഠിപ്പിക്കാറുണ്ട്. ഇതുസംബന്ധിച്ച പല അവകാശവാദങ്ങൾക്കും ശാസ്ത്രീയമായ തെളിവുകളൊന്നുമില്ല.

വിദ്യകൾ
നാലു വിഭാഗങ്ങളായാണ് മർമ കല വർഗ്ഗീകരിക്കപ്പെട്ടിരിക്കുന്നത് :
 തൊടു മർമം
 ഞരമ്പുസന്ധികളിലെ മർമ്മങ്ങളാണ് തൊടുമർമ്മം എന്നറിയപ്പെടുന്നത്. ഇതു 96 എണ്ണമാണ്. ഇത് മാരകമല്ലെങ്കിലും ശരീരചലനങ്ങളും പ്രവർത്തനവും അസാദ്ധ്യമാക്കുന്നവയാണത്രേ. 
 പടു മർമം
 12 മർമങ്ങൾ. ഇത് മാരകമാണത്രേ. പെട്ടെന്നുതന്നെ രൂക്ഷമായ പ്രത്യാഘാതങ്ങൾ ഉണ്ടാക്കുന്ന തരം മർമങ്ങളാണിവ.
 തട്ടു മർമം
 ഇവ ഗുരു ശിഷ്യനിലേയ്ക്ക് പകർന്നു കൊടുക്കുന്ന രഹസ്യ മർമങ്ങളാണത്രേ
 നോക്കു മർമം (ഇത് മൈതീണ്ടാ കലൈ എന്നും അറിയപ്പെടുന്നു)
 ഒരു മർമത്തിലേയ്ക്ക് ശ്രദ്ധ കേന്ദ്രീകരിക്കുന്നതിലൂടെ എതിരാളിയെ നേരിടാൻ ഈ മാർഗ്ഗത്തിനാകുമെന്ന് ചിലർ വിശ്വസിക്കുന്നു.

മനുഷ്യശരീരത്തിൽ 108 മർമ്മങ്ങൾ ഉണ്ടത്രേ:
 മർമ്മം  ശരീരഭാഗം 25  തലയും കഴുത്തും 45  കഴുത്തുമുതൽ പൊക്കിൾ വരെ 9  പൊക്കിൾ മുതൽ കൈ വരെ 14  കൈകൾ 15  കാലുകൾ

മറ്റു രീതികളും മർമ്മകലയിൽ പ്രയോഗിക്കപ്പെടാറുണ്ടത്രേ:
 ഊത്തു മർമം
 ഊതുന്നതിലൂടെ മർമ്മങ്ങളിൽ താണ്ഡനമേൽപ്പിക്കാൻ സാധിക്കുമെന്ന വിശ്വാസമാണ് ഇതിനുപിന്നിൽ. ഉദാഹരണത്തിന് വെളുത്തുള്ളി ചവച്ച ശേഷം ചെവിയിലേയ്ക്ക് ഊതിയാൽ മർമ്മത്തിലേയ്ക്കുള്ള ആക്രമണങ്ങളിൽ നിന്ന് രക്ഷപെടാൻ കൂടുതൽ സമയമെടുക്കും എന്നാണ് വിശ്വാസം. 
 നാക്കു മർമം
 കണ്ണുകൾ പോലെ പ്രധാനശരീരഭാഗങ്ങളിൽ നക്കുന്നതിലൂടെ ആക്രമിക്കുക. ഇതും മറ്റുള്ള മർമങ്ങളിലേയ്ക്കുള്ള ആക്രമണങ്ങളിൽ നിന്ന് രക്ഷപെടാൻ കൂടുതൽ സമയമെടുക്കാൻ ഇടയാക്കും. 

സിദ്ധ വൈദ്യം മർമങ്ങളെ മറ്റൊരു തരത്തിൽ വർഗ്ഗീകരിക്കുന്നുണ്ട്:
 മർമ്മം  പ്രവൃത്തി 64  വാത മർമ്മം 24  പിത്ത മർമ്മം 6  കഫ മർമ്മം 6  ഉൾ മർമ്മം 8  തട്ടു മർമ്മം

ഇത് സംബന്ധിച്ചുള്ള കൃതികൾ
മർമ്മ കല പ്രതിപാദിക്കുന്ന ചില ഗ്രന്ഥങ്ങളാണിവ:
 അഗസ്തിയർ വർമ തിറൈവുകൊൾ
 അഗസ്തിയർ വർമ കണ്ടി
 അഗസ്തിയർ ഊസി മുറൈ വർമം
 അഗസ്തിയർ വാസി വർമം
 വർമ ഒടിവുമുറിവു
 അഗസ്തിയർ വർമ കണ്ണാടി
 വർമ വാരിസൈ
 അഗസ്തിയർ മൈ തീണ്ടാകലൈ
 മർമ്മദർപ്പണം - ചിറക്കൽ ടി. ശ്രീധരൻ നായർ
 ''മർമ്മചികിത്സ - ഇ പി വർഗ്ഗീസ്  എൽ എം എസ് എച്ച്

അവലംബം

തമിഴകത്തിൻ വീരക്കലൈയഗൾ, ഡോ. കണ്ണൻ ആശാൻ - പ്രസാധകർ താമരൈ നൂലഗം, ചെന്നൈ.

പുറത്തെയ്ക്കുള്ള കണ്ണികൾ
 www.silambam.asia  വർമ കലൈ പ്രഷർ പോയിന്റ്സ് ആൻഡ് ആപ്ലിക്കേഷൻ ടെക്നീക്ക്സ്
 www.silambam.in  സിലംബം ബൈ മഹേഷ് കുമാർ
 തമിഴ് നാടു വർമകലൈ അസോസിയേഷൻ 

വർഗ്ഗം:ആയോധനകലകൾ